יחסי איחוד האמירויות הערביות – קטר

יחסי איחוד האמירויות הערביות–קטר (בערבית: العلاقات الإماراتية القطرية) הם היחסים בין איחוד האמירויות הערביות ובין מדינת קטר. המדינות חולקות גבול ימי, ובעבר גם יבשתי. שתיהן מדינות ערביות דוברות ערבית ושתיהן נמצאות לחופי המפרץ הפרסי. שתי המדינות חברות במועצת שיתוף הפעולה של מדינות המפרץ. ביוני 2017 הודיעה איחוד האמירויות על ניתוק היחסים עם קטר. היחסים חודשו בינואר 2021. בשנת 1995, לאחר שחמד בן ח'ליפה אאל ת'אני הדיח את אביו כדי להיות אמיר קטר, איחוד האמירויות הערביות נתן מקלט לאמיר המודח ח'ליפה בן חמד אאל ת'אני בתוך אבו דאבי. קטר האשימה את איחוד האמירויות הערביות, יחד עם ערב הסעודית ובחריין שתמכו בהדחתו של האחרון, בקשירת קשר נגד האמיר החדש, איחוד האמירויות הערביות הכחיש את כל ההאשמות הללו. המון ניסיונות היו, מצד תושבי איחוד האמירויות להדיח את אמיר קטר החדש, ובפברואר 1996, גייסו לאמיר חמד משמר מאומן. איחוד האמירויות הערביות, יחד עם ערב הסעודית ובחריין, הוציאו את שגריריהן מקטר במרץ 2014 מכיוון שקטר לא מסכימה שלא להתערב בעניינים פנימיים של מדינות אלה. הסיבה העיקרית למחלוקת הייתה התמיכה של איחוד האמירויות במשטר הפוליטי במצרים בראשות עבד אל-פתאח סיסי ומצרים שהאשימה את קטר בתמיכה במפלגת האחים המוסלמים. ממשלת קטר המשיכה לגבות את האחים המוסלמים במצרים. אמיר קטר תמים בן חמד אאל ת'אני גינה את בחירתו של עבד אל-פתאח א-סיסי כנשיא בחודש יוני 2014 וקרא לסוגיה "הפיכה צבאית" – האמיר ניצל את דרגתו הגבוהה של סיסי (משיר) כדי לעשות לו רושם של מנהיג צבאי שיטיל רודנות גם הוא על מצרים. למרות המשך תמיכתה של קטר במפלגת האחים המוסלמים, השגרירים של כל המדינות חזרו לקטר והמשיכו בעבודתם ביולי באותה השנה. בספטמבר 2014, דווח כי ממשלת איחוד האמירויות הערביות השקיעה 3 מיליון דולר אמריקאי בקמפיין עיתונאי כנגד קטר, בעיקר כתגובת התמיכה של קטר במפלגת האחים המוסלמים. הקמפיין נועד להשפיע על עיתונאים אמריקאים לפרסם מאמרי ביקורת על קטר של מימון לכאורה של קבוצות אסלאמיות רדיקליות. קטר גם הואשמה כמשפיעה לרעה על יחסיה הדיפלומטיים והבינלאומיים של איחוד האמירויות הערביות. נטען על ידי העיתונאי בריאן וויטאקר כי איחוד האמירויות הערביות משתמשת ברשת גלובלית לזכויות ופיתוח, עמותה שאליה יש לה קשרים, ככלי פוליטי. וויטאקר טען שהארגון הראה משוא באינדקס זכויות אדם 2014 על ידי דירוג איחוד האמירויות הערביות במקום ה-14 וקטר במקום ה-97. הארגון נקט גם בעמדה מתריסה כלפי האירוח של קטר במונדיאל 2022 והעלה חששות בנוגע לזכויות האדם במדינה. שניים מעובדי הארגון נעצרו על ידי הרשויות הקטריות בשנת 2014 בזמן שהם חקרו את רמת החיים של העובדים הזרים. היחסים הדיפלומטיים בין איחוד האמירויות הערביות לבין קטר נותקו בתאריך ה-5 ביוני 2017 כחלק מהמשבר הדיפלומטי הקטרי, וחודשו ב-6 בינואר 2021 עם סיומו של המשבר. הצדדים הודיעו על פתיחת השגרירויות ביוני 2023. בשנת 2008, נשיא איחוד האמירויות הערביות, השייח ח'ליפה בן זאיד אאל נהיאן, ביקר בדוחה שם פגש את אמיר קטר, השייח חמד בן ח'ליפה אל ת'אני. שני המנהיגים חתמו על הסכמים והציעו להקים קרן השקעות משותפת לשתי המדינות כאחת. "Profile: Gulf Co-operation Council" קטר: "ניתוק הקשרים מצער; ההאשמות על תמיכה בטרור חסרות בסיס" "Qatar’s history of turbulent relations with UAE" Saudi Arabia, UAE, Bahrain withdraw envoys from Qatar "GCC's 2014 Crisis: Causes, Issues and Solutions" "Withdrawn Gulf ambassadors to return to Doha within days" "Qatar crawls in from the cold" "Qatar, UAE under fire for PR tactics over 2022 and Islamist backing" "The UAE Campaign Against Islamist Extremism Is a Royal Pain For Qatar" "UAE Embarks on Global Campaign to Market Its Brand of Autocracy" Reuters (2023-06-19). "Qatar and UAE embassies resume work on Monday - Qatar foreign ministry". Reuters (באנגלית). נבדק ב-2023-06-19. "UAE and Qatar enhance relations"